Diari Oficial de la Generalitat Valenciana


Sumari del DOGV 3175, del 03-02-1998 (1998/752)

DECRET 6/1998, de 27 de gener, del Govern Valencià, pel qual es crea un col·legi d'Educació Infantil i Primària a Benidorm.
---------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/01/27/6/dof/vci/html**

### Dades del document

Número de DOGV
:   3175

Data del DOGV
:   03-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/752


Data del document
:   27-01-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 6/1998, de 27 de gener, del Govern Valencià, pel qual es crea un col·legi d'Educació Infantil i Primària a Benidorm. [1998/X752]
  
El mapa escolar de la Comunitat Valenciana preveu la creació d'un col·legi de 9 unitats d'Infantil i 18 de Primària, i un altre de 3 d'Infantil i 6 de Primària, a Benidorm.
  
La demanda de places escolars d'Educació Infantil i Primària de la localitat ha experimentat un notable increment, entre altres causes, per la renúncia al concert d'un centre privat de la localitat. L'oferta realitzada pels centres docents existents és insuficient, la qual cosa ha fet necessari agilitar el projecte, ja inclòs en el pla d'obres, i escometre per via d'urgència la construcció del major dels centres previstos. Per a això, l'Ajuntament de Benidorm, en la sessió plenària que tingué lloc el dia 26 de maig de 1997, va acordar ratificar la cessió gratuïta d'un solar de 7.300 m2, a la partida dels Tolls, per a la construcció del col·legi públic d'Educació Infantil i Primària.
  
A aquest solar s'addiciona un altre segregat del col·legi públic Puig Campana, que confronta amb l'anterior.
  
La suma de les dues parcel·les possibilita la construcció d'un centre de 9 unitats d'Educació Infantil i de 18 d'Educació Primària, i compleix el que estableix l'Ordre de la Conselleria de Cultura, Educació i Ciència, de 15 de maig de 1992, per la qual s'aproven els programes de necessitats per a la redacció de projectes de construcció de centres d'Educació Infantil, Educació Secundària Obligatòria i Educació Secundària completa.
  
El 4 d'agost de 1997, el director general de Règim Econòmic va dictar resolució per la qual s'adjudicava el contracte d'obres de l'esmentat centre.
  
Per tal de garantir el dret constitucional de l'alumnat a una educació bàsica gratuïta, és necessari crear un col·legi que inicie les seues activitats docents en el curs 1997-98. El centre s'instal·larà provisionalment al Complex Educatiu Salt de l'Aigua, l'ús del qual ha cedit l'Ajuntament de Benidorm mentre finalitza la construcció del nou edifici escolar.
  
En virtut d'això, i de conformitat amb el que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura, Educació i Ciència, després d'haver deliberat el Govern Valencià, en la reunió del dia 27 de gener de 1998,
  
DECRETE
  
Article 1
  
Es crea el col·legi públic d'Educació Infantil i Primària següent:
  
Província: Alacant
  
Localitat: Benidorm
  
Adreça: c/ en Projecte, s/n
  
Codi: 14355312
  
Composició: 9 unitats d'Educació Infantil i 18 d'Educació Primària.
  
Ensenyaments: 2n cicle d'Educació Infantil i Educació Primària.
  
Capacitat: 675 places escolars.
  
Article 2
  
El centre es denominarà Col·legi Públic d'Educació Infantil i Primària núm. 12, mentre el Consell Escolar del centre, i amb l'informe favorable del Consell Escolar Municipal, no hi formule proposta de modificació, que haurà de ser acceptada per la Conselleria de Cultura, Educació i Ciència.
  
DISPOSICIÓ ADDICIONAL
  
El que s'estableix en aquest decret s'inscriurà en el Registre de Centres Docents de la Comunitat Valenciana.
  
DISPOSICIONS TRANSITÒRIES
  
Primera
  
Provisionalment, mentre finalitza la construcció del nou edifici escolar, el centre impartirà les seues activitats al Complex Educatiu del carrer Salt de l'Aigua, s/n.
  
Segona
  
S'autoritza aquest centre per a impartir provisionalment el primer cicle d'Educació Secundària Obligatòria.
  
Tercera
  
Durant el curs escolar 1997-98, el centre tindrà la composició, per unitats, que a continuació es relaciona:
  
- 2 unitats d'Educació Infantil
  
- 8 unitats d'Educació Primària
  
- 2 unitats de primer cicle d'Educació Secundària Obligatòria.
  
Quarta
  
Els llocs de treball del centre seran els següents:
  
- 2 d'Educació Infantil.
  
- 8 d'Educació Primària.
  
- 1 d'Educació Primària, Idioma Estranger, Anglès.
  
- 1 d'Educació Primària, Educació Física.
  
- 1 d'Educació Primària, Música.
  
- 1 d'Educació Especial, Pedagogia Terapèutica.
  
- 1 d'Educació Secundària Obligatòria, Valencià.
  
- 1 d'Educació Secundària Obligatòria, Matemàtiques/Ciències Naturals.
  
- 1 d'Educació Secundària Obligatòria, Ciències Socials.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que calga per al compliment i desenvolupament del que s'estableix en aquest decret, així com per a modificar, si s'escau, el domicili, la composició i la configuració del centre.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1997-98.
  
València, 27 de gener de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI